RoboCop 3

***RoboCop 3*** ye una cinta de cine estausunidense de cine d'acción de ciencia-ficción estrenada l'anyo 1993, dirichida por Fred Dekker seguntes un guión adaptau por Frank Miller y Fred Dekker (basau en una historia de Frank Miller, basada a la vegada en os personaches creyaus por Edward Neumeier y Michael Miner), con una banda sonora orichinal de Basil Poledouris, una dirección de fotografía de Gary B. Kibbe y una producción cinematografica de Patrick Crowley ta la productora cinematografica Orion Pictures. Fan parte de l'elenco d'a cinta, entre d'atros actors, Robert Burke, Nancy Allen, Jill Hennessy, Remy Ryan, Rip Torn, John Castle, Bruce Locke, Jodi Long, John Posey, Mako, Felton Perry, Robert DoQui, Bradley Whitford, CCH Pounder, Daniel von Bargen, Stanley Anderson, Stephen Root, Mario Machado, Eva LaRue, Debbie Dix, Shane Black, S.D. Nemeth, Jeff Garlin y Lee Arenberg.

Ye la tercer cinta d'a franquicia cinematografica *[[RoboCop (franquicia cinematografica)|franquicia]]* dimpués de *[[RoboCop]]* (1987, Paul Verhoeven) y *[[RoboCop 2]]* (1990, Irvin Kershner) y antes de *[[RoboCop (cinta de 2014)|RoboCop]]* (2014, José Padilha). y conta cómo Omni Consumer Products ha conseguiu mercar a ciudat de Detroit (Michigan) en bancarrota, pero se troba agora con problemas porque los antigos residents d'a ciudat se resisten a los plans d'expulsión ta construyir o prochecto urbanistico de luxo d'a companyía, Delta City. Ta fer fuera a los habitants d'un barrio d'a ciudat, organizan una fuerza paramilitar mandada por Paul McDaggett, que los fa fuera con violencia. Sindembargo, una nina con grans conoiximientos informaticos, Nikko Halloran, pierde a sus pais en a expulsion y y s'une a la Resistencia contra l'OCP, reprogramando bel robot armau d'a companyía ta servir a la Resistencia. A la vegada, RoboCop y la suya companyera Anne Lewis fan o posible ta protecher a los ciudadans, pero una nueit en una luita McDaggett mata a Lewis, no podendo fer cosa RoboCop por as instruccions d'o suyo programa. Tanimientres, ye rescatau por Nikko y la Resistencia. Estando grieument feriu, demana que avisen a Marie Lazarus, una incheniera de l'OCP que heba treballau con él, y ista, disconforme con as actividaz d'a companyía, el reprograma. Tanimientres, un traidor da informacions a McDaggett y iste ataca la base d'a Resistencia, matando-ie a la mayor parte d'os suyos miembros. Nikko dentra subrepticiament en a seu social de l'OCP y consigue difundir noticias d'as suyas actividaz delictivas, que provocan a cayida d'as accions d'a companyía, pero encara cal rematar a luita entre la Resistencia y la Policía, d'una man, y los paramilitars d'a companyía mandaus por McDaggett, d'atra man.

A cinta s'ambienta en un futuro distopico en Detroit (Michigan) y las suyas escenas se filmoron en Atlanta (Cheorchia).

Ye una cinta que ha recibiu bellas nominacions a bel premio cinematografico, encara que no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1993.
* Cintas de 1993.

## Referencias

## Vinclos externos
*  ''RoboCop 3'' en Internet Movie Database.
*  ''RoboCop 3'' en l**[[American Film Institute Catalog]]'' de l**American Film Institute''.